เทศบัญญัติเทศบาลตำบลตาจงเทศบัญญัติเทศบาลตำบลตาจงเรื่องการควบคุมกิจการที่เป็นอันตรายต่อสุขภาพพ.ศ.๒๕๔๘[๑] โดยที่เป็นการสมควรตราเทศบัญญัติเทศบาลตำบลตาจงว่าด้วยการควบคุมกิจการที่เป็นอันตรายต่อสุขภาพอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ ประกอบกับมาตรา ๓๒ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ เทศบาลตำบลตาจงโดยได้รับความเห็นชอบจากสภาเทศบาลตำบลตาจงและผู้ว่าราชการจังหวัดบุรีรัมย์ จึงตราเทศบัญญัติขึ้น ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลตาจงเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๔๘ข้อ ๒ เทศบัญญัตินี้ให้ใช้บังคับในเขตเทศบาลตำบลตาจง นับตั้งแต่วันถัดจากวันที่ได้ประกาศไว้โดยเปิดเผยณ สำนักงานเทศบาลตำบลตาจงแล้วเจ็ดวันข้อ ๓ นับตั้งแต่วันที่เทศบัญญัติเทศบาลตำบลตาจงนี้ใช้บังคับเป็นต้นไปให้ยกเลิกบรรดาเทศบัญญัติ กฎ ระเบียบ หรือคำสั่งอื่น ๆในส่วนที่ตราไว้ในเทศบัญญัตินี้หรือซึ่งขัดหรือแย้งกับเทศบัญญัติและให้ใช้เทศบัญญัตินี้แทนข้อ ๔ ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลตาจงเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕การค้า หมายความว่าการประกอบธุรกิจ การพาณิชย์ การอุตสาหกรรม การเกษตร การผลิต หรือบริการใด ๆ เพื่อหาประโยชน์อันมีมูลค่าข้อ ๕ ให้กิจการดังต่อไปนี้เป็นการค้าซึ่งให้ควบคุมตามพระราชบัญญัติการสาธารณสุข พ.ศ. ๒๕๓๕๕.๑ กิจการที่เกี่ยวกับการเลี้ยงสัตว์(๑) การเลี้ยงสัตว์บก สัตว์ปีก สัตว์น้ำสัตว์เลื้อยคลาน หรือแมลง(๒) การเลี้ยงสัตว์เพื่อรีดเอาน้ำนม(๓) การประกอบกิจการเลี้ยงสัตว์ รวบรวมสัตว์หรือธุรกิจอื่นใด อันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้น ทั้งนี้จะมีการเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม๕.๒ กิจการเกี่ยวกับสัตว์และผลิตภัณฑ์(๑) การฆ่าสัตว์ ยกเว้นในสถานที่จำหน่ายอาหารการเร่ขาย การขายในตลาด และการฆ่าเพื่อบริโภคในครัวเรือน(๒) การฟอกหนังสัตว์ ขนสัตว์ การสะสมหนังสัตว์ขนสัตว์ที่ยังมิได้ฟอก(๓) การสะสมเขาสัตว์ กระดูกสัตว์ที่ยังมิได้แปรรูป(๔) การเคี่ยวหนังสัตว์ เอ็นสัตว์ ไขสัตว์(๕) การต้ม การตาก การเผาเปลือกหอย เปลือกปูเปลือกกุ้ง ยกเว้นในสถานที่จำหน่ายอาหาร การเร่ขาย(๖) การประดิษฐ์เครื่องใช้หรือผลิตภัณฑ์อื่น ๆจากเปลือกหอย กระดูกสัตว์ หนังสัตว์ ขนสัตว์ หรือส่วนอื่น ๆ ของสัตว์(๗) การผลิต การป่น การโม่ การบด การผสม การบรรจุการสะสมหรือการกระทำอื่นใดต่อสัตว์ หรือพืช หรือส่วนหนึ่งส่วนใดของสัตว์ หรือพืชเพื่อเป็นอาหารสัตว์(๘) การสะสมหรือการล้างครั่ง๕.๓ กิจการที่เกี่ยวกับอาหาร เครื่องดื่ม น้ำดื่ม(๑) การผลิตเนย เนยเทียม(๒) การผลิตกะปิ นํ้าพริกแดง น้ำพริกเผา น้ำปลาน้ำเคย น้ำบูดู ไตปลา เต้าเจี้ยว ซีอิ๊ว หอยดอง หรือซอส ปรุงรสอื่น ๆยกเว้นการผลิตเพื่อบริโภคในครัวเรือน(๓) การผลิต การหมัก การสะสมปลาร้า ปลาเจ่ากุ้งเจ่า ยกเว้นการผลิตเพื่อบริโภคในครัวเรือน(๔) การตากเนื้อสัตว์ การผลิตเนื้อสัตว์เค็มการเคี่ยวมันกุ้ง ยกเว้นการผลิตเพื่อบริโภคในครัวเรือน(๕) การนึ่ง การต้ม การเคี่ยว การตากหรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหาร การเร่ขายการขายในตลาด และการผลิตเพื่อบริโภคในครัวเรือน(๖) การเคี่ยวมันหมู การผลิตกุนเชียง หมูยอไส้กรอก หมูตั้ง ยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๗) การผลิตเส้นหมี่ ขนมจีน ก๋วยเตี๋ยว เต้าฮวยเต้าหู้ วุ้นเส้น เกี้ยมอี๋(๘) การผลิตแบะแซ(๙) การผลิตอาหารบรรจุกระป๋อง ขวดหรือภาชนะอื่นใด(๑๐) การประกอบกิจการ การทำขนมปังสด ขนมปังแห้งจันอับ ขนมเปียะ(๑๑) การแกะ ล้างสัตว์น้ำที่ไม่ใช่ส่วนหนึ่งของกิจการห้องเย็น ยกเว้นการผลิตเพื่อการบริโภคในครัวเรือน(๑๒) การผลิตน้ำอัดลม น้ำหวาน โซดา น้ำถั่วเหลืองเครื่องดื่มชนิดต่าง ๆ บรรจุกระป๋อง ขวด หรือภาชนะอื่นใดยกเว้นการผลิตเพื่อบริโภคในครัวเรือน(๑๓) การผลิต การแบ่งบรรจุน้ำตาล(๑๔) การผลิตผลิตภัณฑ์จากน้ำนมวัว(๑๕) การผลิต การแบ่งบรรจุเอธิลแอลกอฮอล์ สุราเบียร์ น้ำส้มสายชู(๑๖) การคั่วกาแฟ(๑๗) การผลิตลูกชิ้นด้วยเครื่องจักร(๑๘) การผลิตผงชูรส(๑๙) การผลิตน้ำกลั่น น้ำบริโภค(๒๐) การตาก การหมัก การดองผลไม้ หรือพืชอย่างอื่นยกเว้นการผลิตเพื่อบริโภคในครัวเรือน(๒๑) การผลิต การบรรจุใบชาแห้ง ชาผงหรือเครื่องดื่มชนิดผงอื่น ๆ(๒๒) การผลิตไอศกรีมยกเว้นการผลิตเพื่อบริโภคในครัวเรือน(๒๓) การผลิตบะหมี่ มักกะโรนี หรือผลิตภัณฑ์อื่นๆ ที่คล้ายคลึงกัน(๒๔) การประกอบกิจการห้องเย็น แช่แข็งอาหาร(๒๕) การผลิตน้ำแข็งยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน(๒๖) การเก็บการถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๕.๔ กิจการที่เกี่ยวกับยาเวชภัณฑ์อุปกรณ์การแพทย์ เครื่องสำอาง ผลิตภัณฑ์ชำระล้าง(๑) การผลิต การโม่ การบด การผสมการบรรจุด้วยเครื่องจักร(๒) การผลิต การบรรจุยาสีฟัน แชมพู ผ้าเย็นกระดาษเย็น เครื่องสำอางต่าง ๆ(๓) การผลิตสำลี ผลิตภัณฑ์จากสำลี(๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๕) การผลิตสบู่ ผงซักฟอก ผลิตภัณฑ์ชำระล้างต่างๆ๕.๕ กิจการที่เกี่ยวกับการเกษตร(๑) การอัด การสกัดเอาน้ำมันจากพืช(๒) การล้าง การอบ การรม การสะสมยางดิบ(๓) การผลิตแป้งมันสำปะหลัง แป้งสาคูหรือแป้งอื่น ๆ ในทำนองเดียวกันด้วยเครื่องจักร(๔) การสีข้าวด้วยเครื่องจักร(๕) การผลิตยาสูบ(๖) การขัด การกะเทาะ การบดเมล็ดพืชการนวดข้าวด้วยเครื่องจักร(๗) การผลิต การสะสมปุ๋ย(๘) การผลิตใยมะพร้าวหรือวัสดุคล้ายคลึงด้วยเครื่องจักร(๙) การตาก การสะสม หรือการขนถ่ายมันสำปะหลัง๕.๖ กิจการที่เกี่ยวกับโลหะ หรือแร่(๑) การผลิตโลหะเป็นภาชนะ เครื่องมือ เครื่องจักรอุปกรณ์หรือเครื่องใช้ต่าง ๆ(๒) การหลอม การหล่อ การถลุงแร่ หรือโลหะทุกชนิดยกเว้นกิจการในข้อ (๑)(๓) การกลึง การเจาะ การเชื่อม การตี การตัดการประสาน การรีด การอัดโลหะด้วยเครื่องจักร หรือก๊าซ หรือไฟฟ้า ยกเว้นกิจการในข้อ(๑)(๔) การเคลือบ การชุบโลหะด้วยตะกั่ว สังกะสีดีบุก โครเมียม นิกเกิล หรือโลหะอื่น โดยยกเว้นกิจการในข้อ (๑)(๕) การขัด การล้างโลหะด้วยเครื่องจักร สารเคมีหรือวิธีอื่นใด ยกเว้นกิจการในข้อ (๑)(๖) การทำเหมืองแร่ การสะสม การแยก การคัดเลือกหรือการล้างแร่๕.๗ กิจการเกี่ยวกับยานยนต์ เครื่องจักรหรือเครื่องกล(๑) การต่อ การประกอบ การเคาะ การปะผุ การพ่นสีการพ่นสารกันสนิมยานยนต์(๒) การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์ เครื่องจักร หรือเครื่องกล(๓) การประกอบธุรกิจเกี่ยวกับยานยนต์ เครื่องจักรหรือเครื่องกลซึ่งมีไว้บริการหรือจำหน่าย และในการประกอบธุรกิจนั้นมีการซ่อมแซมหรือปรับปรุงยานยนต์ เครื่องจักรหรือเครื่องกลดังกล่าวด้วย(๔) การล้าง การอัดฉีดยานยนต์(๕) การผลิต การซ่อม และการอัดแบตเตอรี่(๖) การปะ การเชื่อมยาง(๗) การอัดผ้าเบรก ผ้าคลัตช์๕.๘ กิจการเกี่ยวกับไม้(๑) การผลิตไม้ขีดไฟ(๒) การเลื่อย การซอย การขัด การไส การเจาะการขุดร่อง การทำคิ้วหรือการตัดไม้ด้วยเครื่องจักร(๓) การประดิษฐ์ไม้ หวายเป็นสิ่งของด้วยเครื่องจักรหรือการพ่น การทาสารเคลือบเงาสีหรือการแต่งสำเร็จผลิตภัณฑ์จากไม้หรือหวาย(๔) การอบไม้(๕) การผลิตธูปด้วยเครื่องจักร(๖) การประดิษฐ์สิ่งของ เครื่องใช้เครื่องเขียนด้วยกระดาษ(๗) การผลิตกระดาษต่าง ๆ(๘) การเผาถ่าน หรือการสะสมถ่าน๕.๙ กิจการเกี่ยวกับการบริการ(๑) การประกอบกิจการอาบ อบ นวด(๒) การประกอบกิจการสถานที่อาบน้ำ อบไอน้ำอบสมุนไพร(๓) การประกอบกิจการโรงแรม หรือกิจการอื่น ๆในทำนองเดียวกัน(๔) การประกอบกิจการหอพัก อาคารชุดให้เช่าห้องเช่า ห้องแบ่งเช่า หรือกิจการอื่นในทำนองเดียวกัน(๕) การประกอบกิจการโรงมหรสพ(๖) การจัดให้มีการแสดงดนตรี เต้นรำ รำวง รองแง็งดิสโกเทก คาราโอเกะหรือการแสดงอื่น ๆ ในทำนองเดียวกัน(๗) การประกอบกิจการสระว่ายน้ำ หรือกิจการอื่น ๆในทำนองเดียวกัน(๘) จัดให้มีการเล่นสเก็ตโดยมีแสงหรือเสียงประกอบหรือการเล่นอื่น ๆ ในทำนองเดียวกัน(๙) การประกอบกิจการร้านเสริมสวยหรือแต่งผมเว้นแต่กิจกรรมที่อยู่ในบังคับตามกฎหมาย ว่าด้วยการประกอบวิชาชีพเวชกรรม(๑๐) การประกอบกิจการให้บริการควบคุมน้ำหนักโดยวิธีการควบคุมทางโภชนาการให้อาหารที่มีวัตถุประสงค์พิเศษ การบริหารร่างกายหรือโดยวิธีอื่นใด เว้นแต่การให้บริการดังกล่าวในสถานพยาบาลตามกฎหมายว่าด้วยสถานพยาบาล(๑๑) การประกอบกิจการสวนสนุก ตู้เกม(๑๒) การประกอบกิจการห้องปฏิบัติการทางการแพทย์การสาธารณสุขวิทยาศาสตร์หรือสิ่งแวดล้อม(๑๓) การประกอบกิจการสนามกอล์ฟหรือสนามฝึกซ้อมกอล์ฟ๕.๑๐ กิจการเกี่ยวกับสิ่งทอ(๑) การปั่นด้าย การกรอด้ายการทอผ้าด้วยเครื่องจักร หรือการทอผ้าด้วยกี่กระตุก ตั้งแต่ ๕ กี่ขึ้นไป(๒) การสะสมปอ ป่าน ฝ้าย หรือนุ่น(๓) การปั่นฝ้าย หรือนุ่น ด้วยเครื่องจักร(๔) การทอเสื่อ กระสอบ พรม หรือสิ่งทออื่น ๆด้วยเครื่องจักร(๕) การเย็บผ้าด้วยเครื่องจักรตั้งแต่ ๕เครื่องขึ้นไป(๖) การพิมพ์ผ้าหรือการพิมพ์บนสิ่งทออื่น ๆ(๗) การซัก การอบ การรีดการอัดกลีบผ้าด้วยเครื่องจักร(๘) การย้อม การกัดสีผ้าหรือสิ่งทออื่น๕.๑๑ กิจการที่เกี่ยวกับหิน ดิน ทราย ซีเมนต์หรือวัตถุที่คล้ายคลึง(๑) การผลิตภาชนะดินเผา หรือผลิตภัณฑ์ดินเผา(๒) การระเบิด การโม่ การป่นหินด้วยเครื่องจักร(๓) การผลิตเครื่องใช้ด้วยซีเมนต์หรือวัตถุคล้ายคลึง(๔) การสะสม การผสมซีเมนต์ หิน ทรายหรือวัตถุที่คล้ายคลึง(๕) การเจียระไนเพชร พลอย หิน กระจกหรือวัตถุที่คล้ายคลึง(๖) การเลื่อย การตัดหรือการประดิษฐ์หินเป็นสิ่งของต่าง ๆ(๗) การผลิตชอล์ก ปูนปลาสเตอร์ ปูนขาว ดินสอพองหรือการเผาหินปูน(๘) การผลิตภัณฑ์ต่าง ๆที่มีแร่ใยหินเป็นส่วนประกอบหรือส่วนผสม เช่น ผ้าเบรก ผ้าคลัตช์กระเบื้องมุงหลังคา กระเบื้องยาง ฝ้าเพดาน ท่อน้ำ เป็นต้น(๙) การผลิตกระจก หรือผลิตภัณฑ์แก้ว(๑๐) การผลิตกระดาษทราย(๑๑) การผลิตใยแก้ว หรือผลิตภัณฑ์จากใยแก้ว๕.๑๒ กิจการเกี่ยวกับปิโตรเลียม ถ่านหิน สารเคมี(๑) การผลิต การบรรจุ การสะสม การขนส่ง กรด ด่างสารออกซิไดส์ หรือสารตัวทำละลาย(๒) การผลิต การบรรจุ การสะสม การขนส่งก๊าซ(๓) การผลิต การกลั่น การสะสมการขนส่งน้ำมันปิโตรเลียม หรือผลิตภัณฑ์ปิโตรเลียมต่าง ๆ(๔) การผลิต การสะสม การขนส่งถ่านหินหรือถ่านโค้ก(๕) การพ่นสี ยกเว้นกิจการในข้อ ๕.๗ (๑)(๖) การประดิษฐ์สิ่งของหรือเครื่องใช้ด้วยยางยางเทียม พลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๗) การโม่ การบดชัน(๘) การผลิตสีหรือน้ำมันผสมสี(๙) การผลิต การล้างฟิล์มรูปถ่ายหรือฟิล์มภาพยนตร์(๑๐) การเคลือบ การชุบวัตถุด้วยพลาสติกเซลลูลอยด์ เบเกอร์ไลท์ หรือวัตถุที่คล้ายคลึง(๑๑) การผลิตพลาสติก เซลลูลอยด์ เบเกอร์ไลท์หรือวัตถุที่คล้ายคลึง(๑๒) การผลิต การบรรจุสารเคมีดับเพลิง(๑๓) การผลิตน้ำแข็งแห้ง(๑๔) การผลิต การสะสม การขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๕) การผลิตแชลแล็กเคลือบเงา(๑๖) การผลิต การบรรจุ การสะสมการขนส่งสารกำจัดศัตรูพืช หรือพาหะนำโรค(๑๗) การผลิต การบรรจุ การสะสมกาว๕.๑๓ กิจการอื่น ๆ(๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิต การซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ อุปกรณ์ไฟฟ้า(๓) การผลิตเทียน เทียนไขหรือวัตถุที่คล้ายคลึง(๔) การพิมพ์แบบ พิมพ์เขียวหรือการถ่ายเอกสาร(๕) การสะสมวัตถุหรือสิ่งของที่ชำรุดใช้แล้วหรือเหลือใช้(๖) การประกอบกิจการโกดังสินค้า(๗) การล้างขวด ภาชนะหรือบรรจุภัณฑ์ที่ใช้แล้ว(๘) การพิมพ์สีลงบนวัตถุที่มิใช่สิ่งทอ(๙) การก่อสร้างข้อ ๖ เมื่อพ้นกำหนดเก้าสิบวันนับตั้งแต่วันที่เทศบัญญัตินี้ใช้บังคับห้ามมิให้บุคคลใดดำเนินกิจการตามชนิดและประเภทที่ระบุไว้ในข้อ ๕ในลักษณะที่เป็นการค้า ในเขตเทศบาลตำบลตาจง เว้นแต่จะได้รับใบอนุญาตจากเจ้าพนักงานท้องถิ่นข้อ ๗ ผู้ขอรับใบอนุญาตประเภทกิจการค้าที่กำหนดให้ควบคุมในเทศบัญญัตินี้ต้องยื่นเรื่องใบอนุญาต ตามแบบ กอ. ๑ ท้ายเทศบัญญัติและต้องปฏิบัติรวมทั้งจัดสถานที่สำหรับประกอบกิจการการค้านั้นให้เป็นไปตามเงื่อนไขอันเกี่ยวด้วยสุขลักษณะซึ่งเจ้าพนักงานท้องถิ่นได้กำหนดไว้ตามควรแก่กรณีดังต่อไปนี้ คือ(๑)สถานที่นั้นต้องอยู่ในทำเลที่จะทำรางระบายน้ำโสโครกได้อย่างเหมาะสมตามคำแนะนำของเจ้าพนักงานสาธารณสุข(๒) ต้องจัดทำรางระบายน้ำ หรือบ่อรับน้ำโสโครกด้วยวัตถุถาวรมีลักษณะเรียบ ไม่ซึม ไม่รั่ว น้ำไหลสะดวก(๓)การระบายน้ำไม่ให้เป็นที่เดือดร้อนแก่ผู้ใช้น้ำในทางสาธารณะหรือแก่ผู้อาศัยใกล้เคียง(๔) จัดให้มีแบบบำบัดน้ำเสียตามคำแนะนำของเจ้าพนักงานสาธารณสุข(๕) เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นที่ด้วยวัตถุถาวรเพื่อทำการกำจัดน้ำโสโครก ไขมันให้ถูกต้องตามสุขลักษณะหรือต้องมีเครื่องระบายน้ำ เครื่องป้องกันกลิ่น ไอ เสียงความกระเทือนฝุ่นละออง เขม่า เถ้า หรือสิ่งอื่นใดอันเป็นเหตุรำคาญแก่ผู้ที่อยู่ข้างเคียงข้อกำหนดดังกล่าวผู้ขอรับใบอนุญาตต้องปฏิบัติให้เป็นไปตามคำแนะนำของเจ้าพนักงานสาธารณสุข(๖) ต้องให้มีแสงสว่างและการระบายอากาศเพียงพอและต้องจัดสถานที่มิให้เป็นที่อยู่อาศัยของสัตว์นำโรคเว้นแต่จะได้รับใบอนุญาตจากเจ้าพนักงานท้องถิ่น(๗) ต้องจัดให้มีน้ำสะอาดเพียงพอแก่กิจการค้านั้น(๘) ต้องมีที่รองรับขยะมูลฝอยและสิ่งเปรอะเปื้อนอันได้สุขลักษณะเพียงพอ(๙) โดยความเห็นชอบของเจ้าพนักงานสาธารณสุขต้องจัดให้มีส้วมอันถูกสุขลักษณะจำนวนเพียงพอกับจำนวนที่ทำการอยู่ในสถานที่นั้นและต้องตั้งอยู่ในทำเลที่เหมาะสมทั้งการกำจัดอุจจาระด้วยวิธีที่ถูกต้องตามสุขลักษณะ(๑๐) สถานที่เลี้ยงสัตว์ต้องมีที่ขังและที่ปล่อยสัตว์กว้างขวางเพียงพอ(๑๑) สถานที่เกี่ยวกับการตากหรือผึ่งสินค้าต้องมีสถานที่สำหรับตากหรือผึ่งสินค้าตามที่เจ้าพนักงานสาธารณสุขเห็นชอบ(๑๒) ปฏิบัติการอื่นใดเกี่ยวด้วยสุขลักษณะที่เจ้าของพนักงานสาธารณสุขเห็นชอบข้อ ๘ ให้เจ้าพนักงานท้องถิ่นมีอำนาจผ่อนผันผู้ได้รับใบอนุญาตงดเว้นการปฏิบัติตามเงื่อนไขที่กำหนดไว้ในข้อ ๗ เพียงเท่าที่เห็นสมควรหรืออาจเปลี่ยนแปลงอย่างใดเพื่อให้เหมาะสมแก่กิจการค้าแต่ละประเภท ซึ่งได้ควบคุมนั้นก็ได้ข้อ ๙ เมื่อเจ้าพนักงานท้องถิ่นได้พิจารณาแล้วเห็นว่าผู้ขอรับใบอนุญาตได้ปฏิบัติการครบถ้วนตามความในข้อ ๗ หรือข้อ ๘และการขออนุญาตนั้นไม่เป็นเหตุกระทบกระเทือนต่อสุขภาพของประชาชนก็ให้ออกใบอนุญาตให้ตามที่กำหนดผู้ที่ได้รับอนุญาตต้องชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวันนับตั้งแต่วันที่ผู้ได้รับใบอนุญาตผู้แทนหรือผู้รับมอบอำนาจจากผู้รับใบอนุญาตได้รับหนังสือแจ้งจากเจ้าพนักงานท้องถิ่นหากมิได้ชำระค่าธรรมเนียมภายในระยะเวลาที่กำหนดจะต้องชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะบอกเลิกการดำเนินกิจการ ซึ่งให้ควบคุมนั้นก่อนถึงกำหนดการที่จะต้องชำระค่าธรรมเนียมดังกล่าวการแจ้งตามวรรคสองให้เจ้าพนักงานท้องถิ่นทำเป็นหนังสือแจ้งให้ผู้ได้รับใบอนุญาตผู้แทนหรือผู้รับมอบอำนาจจากผู้รับใบอนุญาตแล้วแต่กรณี ทราบ ในกรณีที่ไม่พบตัวหรือไม่ยอมรับหนังสือให้ส่งหนังสือการแจ้งหรือคำสั่งทางไปรษณีย์ตอบรับหรือปิดหนังสือนั้นไว้ในที่เปิดเผยเห็นได้ง่าย ณภูมิลำเนาหรือสำนักงานทำการของผู้ดำเนินกิจการซึ่งให้ควบคุมและให้ถือว่าผู้นั้นได้ทราบหนังสือดังกล่าวแล้วตั้งแต่วันที่หนังสือไปถึงหรือวันปิดหนังสือแล้วแต่กรณีข้อ ๑๐ เมื่อผู้ได้รับใบอนุญาตผู้ใดประสงค์ขอต่อใบอนุญาตให้ยื่นคำขอต่อเจ้าพนักงานท้องถิ่นตามแบบ กอ. ๓ ท้ายเทศบัญญัติพร้อมกับชำระค่าธรรมเนียมก่อนใบอนุญาตสิ้นอายุข้อ ๑๑ ใบอนุญาตให้มีอายุหนึ่งปี นับตั้งแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลตาจงข้อ ๑๒ เมื่อผู้ได้รับใบอนุญาตไม่ประสงค์จะประกอบกิจการต่อไปให้ยื่นคำร้องบอกเลิกการดำเนินการต่อเจ้าพนักงานท้องถิ่น ตามแบบ กอ. ๔ท้ายเทศบัญญัติข้อ ๑๓ หากผู้ได้รับใบอนุญาตประสงค์จะแก้ไขรายการในใบอนุญาตให้ยื่นคำร้องต่อเจ้าพนักงานท้องถิ่นตามแบบ กอ. ๔ ท้ายเทศบัญญัติข้อ ๑๔ หากปรากฏว่าใบอนุญาตสูญหาย ถูกทำลายหรือชำรุดในสาระสำคัญ ผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบอนุญาตใหม่ภายในสิบห้าวัน นับตั้งแต่วันที่ได้ทราบถึงการสูญหายถูกทำลาย หรือชำรุด ในสาระสำคัญ แล้วแต่กรณี พร้อมทั้งหลักฐาน ดังต่อไปนี้(๑) เอกสารการแจ้งความต่อสถานีตำรวจกรณีการสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญข้อ ๑๕ ผู้ได้รับใบอนุญาตตามเทศบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการนั้นข้อ ๑๖ ผู้ได้รับใบอนุญาตให้ประกอบกิจการค้าที่ได้กำหนดเป็นกิจการซึ่งให้ควบคุมจะต้องปฏิบัติตามเงื่อนไขอันเกี่ยวด้วยสุขลักษณะดังต่อไปนี้(๑) ต้องรักษาความสะอาดสถานที่ตามเงื่อนไขที่กำหนดไว้ในข้อ ๗ หรือข้อ ๘ ให้อยู่ภาวะอันดีเสมอและทำความสะอาดกวาดล้างสถานที่ประกอบการค้าให้สะอาด(๒) ต้องประกอบกิจการค้าภายในเขตสถานที่และตามกำหนดเวลาที่ได้รับอนุญาต(๓) ต้องรักษาเครื่องมือเครื่องใช้ในการประกอบการทุกอย่างให้สะอาดอยู่เสมอถ้าเศษวัตถุหรือวัตถุแห่งการค้าจัดให้เป็นอาหารต้องป้องกันวัตถุนั้นให้สะอาดอยู่เสมอ(๔) ต้องรักษาสถานที่มิให้เป็นที่เพาะพันธุ์ของแมลงวัน ยุง หรือสัตว์นำโรคอื่น ๆ(๕) ถ้าจะเปลี่ยนแปลงแก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่นก่อน(๖) ต้องปฏิบัติการทุกอย่าง เพื่อให้ได้สุขลักษณะตามคำแนะนำของเจ้าพนักงานสาธารณสุขหรือเจ้าพนักงานท้องถิ่น(๗) ต้องยอมให้เจ้าพนักงานท้องถิ่นหรือเจ้าพนักงานสาธารณสุข หรือผู้ได้รับมอบหมายเข้าตรวจสถานที่ เครื่องมือเครื่องใช้ ตลอดจนวิธีประกอบการค้านั้นได้เวลาอันสมควรเมื่อได้รับแจ้งความประสงค์ให้ทราบแล้วข้อ ๑๗ เมื่อผู้ได้รับใบอนุญาตไม่ประสงค์ที่จะประกอบกิจการต่อไปให้ยื่นคำร้องบอกเลิกกิจการต่อเจ้าพนักงานท้องถิ่นตามแบบ กอ. ๔ ท้ายเทศบัญญัติข้อ ๑๘ ให้เจ้าพนักงานท้องถิ่นมีอำนาจกำหนดเงื่อนไขโดยเฉพาะไว้ในใบอนุญาตประกอบกิจการแต่ละประเภทซึ่งให้ควบคุมข้อ ๑๙ ผู้รับใบอนุญาตให้ประกอบกิจการค้าซึ่งให้ควบคุมตามเทศบัญญัตินี้ ไม่ปฏิบัติตามเงื่อนไขในข้อ ๑๕หรือเงื่อนไขโดยเฉพาะที่ระบุไว้ในใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรครั้งละไม่เกิน ๑๕ วัน(๑) ผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำผิดตามเทศบัญญัตินี้(๓)ไม่ปฏิบัติตามหรือปฏิบัติไม่ถูกต้องตามเงื่อนไขของเทศบัญญัตินี้หรือเงื่อนไขโดยเฉพาะที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตและปฏิบัติไม่ถูกต้องนั้นก่อให้เกิดอันตรายอย่างร้ายแรงหรือมีผลกระทบต่อสภาวะความเป็นอยู่ที่เหมาะสมหรือการดำรงชีพของประชาชนข้อ ๒๐ ให้เจ้าพนักงานท้องถิ่นเรียกเก็บค่าธรรมเนียมการออกใบอนุญาตให้ประกอบกิจการค้า ซึ่งให้ควบคุมโดยอัตราท้ายเทศบัญญัตินี้ใบอนุญาตฉบับหนึ่งให้ใช้สำหรับกิจการค้าประเภทเดียวและสถานที่แห่งเดียวถ้าประกอบกิจการค้าซึ่งให้ควบคุมหลายประเภทในขณะและสถานที่เดียวกันให้เก็บค่าธรรมเนียมในประเภทมีอัตราสูงเต็มอัตราแต่ประเภทเดียว ประเภทอื่นให้เรียกเก็บเพียงกึ่งอัตราข้อ ๒๑ บรรดาใบอนุญาตการค้าซึ่งเป็นน่ารังเกียจหรืออาจเป็นอันตรายต่อสุขภาพที่ได้ออกก่อนวันใช้บังคับนี้ให้คงใช้ต่อไปจนสิ้นอายุใบอนุญาตนั้นข้อ ๒๒ ผู้ใดฝ่าฝืนเทศบัญญัติเทศบาลตำบลตาจงในข้อ๖ มีความผิดตามมาตรา ๗๑ แห่งพระราชบัญญัติสาธารณสุข พ.ศ. ๒๕๓๕ข้อ ๒๓ ผู้ใดฝ่าฝืนเทศบัญญัติเทศบาลตำบลตาจงในข้อ๑๔ และข้อ ๑๕ มีความผิดตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ ๒๔ ผู้ใดฝ่าฝืนเทศบัญญัติเทศบาลตำบลตาจงในข้อ๑๖ มีความผิดตามมาตรา ๗๓ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ข้อ ๒๕ ผู้ใดฝ่าฝืนเทศบัญญัติเทศบาลตำบลตาจงในข้อ๑๗ มีความผิดตามมาตรา ๗๖ แห่งพระราชบัญญัติการสาธารณสุข พ.ศ. ๒๕๓๕ (ปรับไม่เกิน ๒,๐๐๐บาท)ข้อ ๒๖ ผู้ใดฝ่าฝืนเทศบัญญัติเทศบาลตำบลตาจงในข้อ๑๘ มีความผิดตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕ จำคุกไม่เกิน ๖เดือน หรือปรับไม่เกิน ๑๐,๐๐๐ บาท หรือทั้งจำทั้งปรับและปรับอีกไม่เกินวันละ ๕,๐๐๐ บาท (ห้าพันบาทถ้วน)ตลอดเวลาที่ฝ่าฝืนข้อ ๒๗ ให้นายกเทศมนตรีตำบลตาจงมีหน้าที่รักษาการให้เป็นไปตามเทศบัญญัตินี้และให้มีอำนาจออกกฎระเบียบ คำสั่ง เพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๗ ธันวาคม พ.ศ. ๒๕๔๘อุดมแซ่ตังนายกเทศมนตรีตำบลตาจง[เอกสารแนบท้าย]๑. คำขอรับใบอนุญาตประกอบกิจการที่เป็นอันตรายต่อสุขภาพ(แบบ กอ.๑)๒. ใบรับแจ้งประกอบกิจการที่เป็นอันตรายต่อสุขภาพ(แบบ กอ.๒)๓. คำขอต่ออายุใบอนุญาตประกอบกิจการที่เป็นอันตรายต่อสุขภาพ(แบบ กอ.๓)๔. คำร้องขออนุญาตต่างๆ (แบบ กอ.๔)๕. บัญชีแนบท้ายเทศบัญญัติเทศบาลตำบลตาจง เรื่อง การควบคุมกิจการที่เป็นอันตรายต่อสุขภาพ พ.ศ ๒๕๔๘(ดูข้อมูลจากภาพกฎหมาย)ปริยานุช/ผู้จัดทำ๑๒กรกฎาคม ๒๕๕๓นันท์นภัสร์/ตรวจ๑๒กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙๖ ง/หน้า ๒๒๓/๒๔ มิถุนายน ๒๕๕๓